ສະຫະລັດຮຽກຮ້ອງໃຫ້ ຕັ້ງອັດຕາແລກປ່ຽນ ແບບລອຍໂຕ
ລັດຖະມົນຕີການເງິນສະຫະລັດ ຮຽກຮ້ອງໃຫ້ມີການຈັດຕັ້ງ ອັດຕາແລກປ່ຽນເງິນຕາ ແບບລອຍໂຕ ຫລືປັບປປ່ຽນໄດ້ ທີ່ກອງປະຊຸມໃນຈີນ.
ທ່ານ Timothy Geithner ລັດຖະມົນຕີການເງິນສະຫະ ລັດໄດ້ຮຽກຮ້ອງໃຫ້ມີການຕັ້ງອັດຕາການແລກປ່ຽນເງິນຕາຕ່າງປະເທດແບບລອຍໂຕຫຼືປັບປ່ຽນໄດ້ທີ່ກອງປະຊຸມນາໆຊາດຢູໃນເມືອງ Nanjing ຂອງ ຈີນນັ້ນ ທ່ານ Geithner ກ່າວຕໍ່ພວກເຈົ້າໜ້າທີ່ລັດຖະບານແລະທະນາຄານແຫ່ງຊາດຕ່າງໆຈາກກຸ່ມ G20 ຫລືພວກ 20 ປະເທດທີ່ຮັ່ງມີແລະຈະເລີນດ້ານອຸດສາຫະກໍາທີ່ສຸດໃນໂລກ ໃນວັນພະຫັດມື້ນີ້ວ່າ ອັດຕາການແລກປ່ຽນທີ່ລອຍໂຕຫລາຍຂຶ້ນແມ່ນສໍາຄັນຫລາຍສໍາລັບການປະຕິຮູບດ້ານເສດຖະກິດຂອງໂລກ ທ່ານ Geithner ກ່າວຕື່ມວ່າ ມີບາງປະເທດໄດ້ຄວບຄຸມ ອັດຕາການແລກປ່ຽນຢ່າງເຄັ່ງຄັດຊຶ່ງເປັນນະໂຍບາຍທີ່ ເພີ່ມທະວີຄວາມສ່ຽງໃນພາວະເງິນເຟີ້ແລະຊຸກຍູ້ໃຫ້ມີລະ ບົບຄຸ້ມຄອງສິນຄ້າຂອງຕົນ ໃນຂະນະທີ່ທ່ານ Geithner ບໍ່ໄດ້ບົ່ງຊື່ປະເທດໃດນຶ່ງອອກມາຢ່າງເຈາະຈົງນັ້ນ ສະຫະລັດໄດ້ຕໍາໜິຕິຕຽນຈີນວ່າ ໃນອະດີດຜ່ານມາ ຈີນໄດ້ຄວບຄຸມອັດຕາການແລກປ່ຽນເງິນຂອງຕົນຢ່າງເຂັ້ມງວດ ປະທານາທິບໍດີຝຣັ່ງ ທ່ານ Nicholas Zarkozy ຊຶ່ງເວລານີ້ ເປັນປະ ທານວຽນຂອງກຸ່ມ G20 ໄດ້ຮຽກຮ້ອງໃຫ້ມີອັດຕາການເເລກປ່ຽນລອຍໂຕຂຶ້ນເຊ່ນກັນ ນອກນັ້ນທ່ານ Zarkozy ຍັງຮຽກຮ້ອງໃຫ້ກຸ່ມ G20 ຈັດຕັ້ງຕາຕະລາງເວລາຂຶ້ນເຊ່ນກັນ ສໍາລັບຮວມເອົາເງິນຢວນຂອງຈີນເຂົ້າໃນຈໍາພວກເງິນຕາຕ່າງປະເທດທີ່ໃຊ້ສໍາລັບກໍານົດຄ່າຂອງຊັບສິນສໍາຮອງຂອງກອງທຶນສາກົນຫລື IMF ນັ້ນ